S-5099/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. september 2020, á hendur S-kk-þgf I-kk-þgf, kt. [...], [...], Reykjavík, fyrir eftirtalin umferðar-, vopna- og fíkniefnalagabrot, meðþvíað hafa:

1. Sunnudaginn 17. mars 2019 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 295 ng/ml og kókaín 200 ng/ml) um Skeifuna í Reykjavík, við Hagkaup, þar sem lögregla hafði afskipti af ákærða og haft í vörslum sínum 62,08 gaf amfetamíni, 7,83 gaf kókaíni, 77,56 gaf maríhúana, raflostbyssu og stunguvopn, sem lögreglumenn fundu við leit í bifreiðinni MJU99 og við öryggisleit á ákærða.

Telst brot þetta varða við 1., sbr. 2. mgr.50. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og b. og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

2. Mánudaginn 18. mars 2019 á heimili sínu í íbúð á [...] [...] að [...] í [...], haft í vörslum sínum 2,58 gaf amfetamíni, 3,56 gaf MDMA, 0,27 gaf kannabisblönduðum vökva, 75,83 gaf maríhúana, kasthníf og „butterfly“ hníf, sem lögreglumenn fundu við leit í íbúðinni.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og b. og e. lið 2. mgr. 30. gr., sbr. 1. mgr. 36. gr. vopnalaga nr. 16/1998.

3. Laugardaginn 6. júlí 2019 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 145 ng/ml) norður Háaleitisbraut í Reykjavík, að bifreiðastæði við Austurver, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Föstudaginn 16. ágúst 2019 í bifreiðinni [...]sem staðsett var á bifreiðastæði við Garðsapótek við Sogaveg í Reykjavík, haft í vörslum sínum 0,34 gaf amfetamíni sem lögreglumenn fundu í fangi ákærða og fjaðrahníf sem lögreglumenn fundu við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

5. Laugardaginn 23. nóvember 2019 ekið bifreiðinni [...]óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 190 ng/ml og metamfetamín 45 ng/ml) austur Vesturlandsveg í Reykjavík, við N1 Ártúnshöfða, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

6. Mánudaginn 6. apríl 2020 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 85 ng/ml og metamfetamín 435 ng/ml) um Miklubraut í Reykjavík, við Skeiðarvog, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

7. Miðvikudaginn 8. apríl 2020 í bifreiðinni [...] sem staðsett var við [...] í Reykjavík, haft í vörslum sínum 0,07 gaf metamfetamíni, sem lögreglumenn fundu við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101., sbr. 102. gr. laga nr. 77/2019, frá 6. apríl 2020 er ákærði var bráðabirgðasviptur ökurétti. Krafist er upptöku á 65 gaf amfetamíni, 7,83 gaf kókaíni, 153,39 gaf maríhúana, 3,56 gaf MDMA, 0,27 gaf kannabisblönduðum vökva og 0,07 gaf metamfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Ennfremur er krafist upptöku á raflostbyssu, stunguvopni, kasthníf, „butterfly“ hníf og fjaðrahníf, sem lögregla lagði hald á, með vísan til 1. mgr. 37. gr. vopnalaganr. 16/1998.

Ákærði sótti ekki þing við þingfestingu málsins og hafði ekki boðað forföll en hafði verið birt ákæran og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008, um meðferð sakamála, enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 28. ágúst 2020, hefur ákærða þrisvar sinnum áður verið gerð refsing fyrir brot gegn lögum um ávana- og fíkniefninr. 65/1974. Nú síðast var ákærða gert að sæta fangelsi í þrjá mánuði, skilorðsbundið í tvö ár, fyrir brot gegn lögum um ávana og fíkniefni.

Með hliðsjón af sakarferli ákærða, sakarefni málsins, þess mikla magns fíkniefna sem fundust í vörslum ákærða auk vopnaog ákvæði s 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 2 ár og 2 mánuði frá 6. apríl 2020 er ákærði var sviptur ökurétti til bráðabirgða af lögreglu frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 65 grömm af amfetamíni, 7,83 grömm af kókaíni, 153,39 grömm af maríhúana, 3,56 grömm af MDMA, 0,27 grömm af kannabisblönduðum vökva, 0,07 grömm af metamfetamíni, raflostbyssa, stunguvopn, kasthnífur, „butterfly“ hnífur og fjaðraahnífur, sem lögregla lagði hald ávið rannsókn málsins.

Samkvæmt úrslitum málsins ber ákærða að greiða 993.763 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf I-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 2 ár og 2 mánuði frá 6. apríl 2020.

Upptæk eru gerð til ríkissjóðs 65 grömm af amfetamíni, 7,83 grömm af kókaíni, 153,39 grömm af maríhúana, 3,56 grömm af MDMA, 0,27 grömm af kannabisblönduðum vökva, 0,07 grömm af metamfetamíni, raflostbyssa, stunguvopn, kasthnífur, „butterfly“ hnífur og fjaðraahnífur.

Ákærði greiði 993.763 krónur í sakarkostnað.

S-kvk-nf D-kvk-nf J-kvk-nf